|  |
| --- |
| **ΠΑΝΕΛΛΗΝΙΑ ΟΜΟΣΠΟΝΔΙΑ ΕΛΕΥΘΕΡΟ-ΕΠΑΓΓΕΛΜΑΤΙΩΝ ΠΑΙΔΙΑΤΡΩΝ**  Εικόνα που περιέχει σκίτσο/σχέδιο, ζωγραφιά, clipart, τέχνη με γραμμές  Περιγραφή που δημιουργήθηκε αυτόματα  Έδρα: Λ Περικλέους 3 Χολαργός ΤΚ 15561  ΑΦΜ: 996616133  Email: hellenic.pediatricians@gmail.com  6944307208  **Πρόεδρος**  Κων/νος Νταλούκας  (Αθήνα)  **Αντιπρόεδρος Α**  Γεωργία Νταμάγκα  **Αντιπρόεδρος Β**  Ελισάβετ Καλούδη  **Γραμματέας**  Ιωάννης Ρίτσας  **Ταμίας**  Σπυρίδων Μαζάνης  **Μέλη**  Δημ Φούσκας  Σοφία Φίνου  Όλγα Τζέτζη  Άννα Κατσάβα |

**ΥΠΟΜΝΗΜΑ**

**ΠΡΟΣ:**

**1. Το Πολιτικό Γραφείο του κου Πρωθυπουργού**

**2. Τα Πολιτικά Κόμματα της Ελλάδος**

**3. Τον Υπουργό Υγείας κο Μιχάλη Χρυσοχοϊδη**

**4. Την Αναπληρώτρια Υπουργό Υγείας κα Ειρήνη Αγαπηδάκη**

**5. Τον Υφυπουργό Υγείας κο Μάριο Θεμιστοκλέους**

**6. Τα Μέσα Ενημέρωσης**

Με το από 18-7-2023 υπόμνημά μας επισημάναμε την ανάγκη τροποποίησης των υπ’ αριθμ. Γ5α/Γ.Π.οικ.28528/18-5-2023 και Γ5α/Γ.Π/οικ.28613/18-5-2023 αποφάσεων της κας αναπληρώτριας Υπουργού Υγείας και συγκεκριμένα **ως προς το άρθρο 8** (Μεταβατικές Διατάξεις), καθώς παραβιάζονται τα άρθρα 5§1, 25§1 και 4§1 του Συντάγματος. Συγκεκριμένα διακρίνονται οι παιδίατροι σε δυο κατηγορίες, στους παιδιάτρους που εμπλέκονται με τους δημόσιους φορείς (ιατροί ΕΣΥ, Πανεπιστημιακοί κλπ) στους οποίους αποδίδεται άμεσα η εξειδίκευση της παιδιατρικής ενδοκρινολογίας, γαστρεντερολογίας και πρόσφατα της αναπτυξιολογίας, χωρίς εξετάσεις και στους ιδιώτες παιδιάτρους, οι οποίοι στερούνται του δικαιώματος να τους αποδοθεί άμεσα η εξειδίκευση λόγω μη εμπλοκής τους με τους δημόσιους φορείς.

Παράλληλα με το δικό μας υπόμνημα υπεβλήθησαν ανάλογα υπομνήματα την 28-6-2023 από την «ΕΛΛΗΝΙΚΗ ΕΤΑΙΡΕΙΑ ΠΑΙΔΙΚΗΣ & ΕΦΗΒΙΚΗΣ ΕΝΔΟΚΡΙΝΟΛΟΓΙΑΣ» και την 6-7-2023 από την «ΕΛΛΗΝΙΚΗ ΕΤΑΙΡΕΙΑ ΠΑΙΔΙΑΤΡΙΚΗΣ ΓΑΣΤΡΕΝΤΕΡΟΛΟΓΙΑΣ, HΠΑΤΟΛΟΓΙΑΣ ΚΑΙ ΔΙΑΤΡΟΦΗΣ» με τα οποία επισημάνθηκε η ανάγκη τροποποίησης του άρθρου 8 των παραπάνω υπουργικών αποφάσεων.

Παρ’ όλα τα ανωτέρω υπομνήματα, τόσο από εμάς όσο και από τους επίσημους επιστημονικούς φορείς, ουδεμία ενέργεια έχει γίνει μέχρι σήμερα, παρόλο που οι αναφερθείσες υπουργικές αποφάσεις προδήλως παραβιάζουν την νομολογιακά αναγνωρισμένη ισότητα μεταξύ των ιατρών, αλλά και εν τοις πράγμασι στερούν τη δυνατότητα στους ασθενείς να προσφύγουν στους ιδιωτικούς φορείς υγείας, επιβαρύνοντας χωρίς λόγο τις δημόσιες δομές υγείας.

Κατόπιν όλων των παραπάνω και εν όψει ότι η κατάθεση δικαιολογητικών των ιατρών θα πρέπει να έχει ολοκληρωθεί μέχρι 31-12-2023, ζητούμε την άμεση ανταπόκριση του Υπουργείου Υγείας σε όσα περιλαμβάνονται στο υπόμνημά μας, αλλά και στο υπόμνημα των Επιστημονικών Εταιρειών, ώστε να αποκατασταθούν σύννομα οι Υπουργικές Αποφάσεις.

Αθήνα 28-11-2023

Ο Πρόεδρος Ο Γραμματέας

Κωνσταντίνος Νταλούκας Ιωάννης Ρίτσας